# Efecte pe termen lung ale COVID-19

27 iunie 2022

Majoritatea persoanelor care contractă COVID-19 vor avea simptome pentru o perioadă scurtă de timp și apoi se vor reface în câteva săptămâni. Timpul de refacere după COVID-19 este diferit pentru fiecare persoană. Aceasta depinde de cât de bolnav de COVID-19 ați fost. De asemenea, aceasta poate depinde de faptul dacă aveți orice alte probleme existente de sănătate.

Există unele persoane care se confruntă cu probleme de sănătate pe termen lung după ce au avut COVID-19. Uneori, COVID-19 face ca o persoană să se simtă rău timp de mai multe luni după boala inițială. Aceasta se numește "COVID lung". COVID-ul lung poate dura multe săptămâni și luni, chiar și după ce o persoană nu mai are virusul.

COVID-ul lung este mai frecvent la persoanele care au avut COVID-19 sever. Totuși, chiar și persoanele care au avut o infecție ușoară cu COVID-19 și nu au avut nevoie să meargă la spital mai pot dezvolta COVID lung.

## Simptomele COVID-ului lung

COVID-ul poate provoca o gamă largă de simptome și poate să nu afecteze pe toată lumea în același mod. Simptomele pot continua după infecție sau pot reveni după ce o persoană și-a revenit după infecția cu COVID-19.

Cele mai frecvente simptome și afecțiuni raportate includ:

* oboseală
* dificultăți de respirație
* o tuse persistentă
* durere în piept
* dureri articulare
* insuficientă energie pentru a face mișcare
* febră
* dureri de cap
* probleme cu memoria și dificultăți de gândire în mod clar ("creier încețoșat ")
* depresie sau anxietate.

## Prevenirea COVID-ului lung

Cel mai bun mod de a preveni COVID-ul lung este să vă protejați împotriva infectării cu virusul COVID-19.

Vaccinarea este cea mai bună modalitate de a reduce riscurile de COVID-19.

Cercetările sugerează că persoanele care sunt vaccinate împotriva COVID-19 au mai puține șanse de a raporta simptome de COVID lung decât persoanele care nu sunt vaccinate.

**Pentru mai multe informații**

Dacă ați avut rezultate pozitive la testul de COVID-19 în urmă cu mai mult de câteva săptămâni și încă nu vă simțiți bine, discutați cu medicul dumneavoastră.

Pentru mai multe informații, vizitați [health.gov.au/covid19-vaccines-languages](http://www.health.gov.au/covid19-vaccines-languages),​​sau sunați la National Coronavirus Helpline la 1800 020 080. Selectați opțiunea 8 pentru servicii de interpretare gratuite.